Regional Health Insurance Fund - Pleven
Адрес: 5800 Плевен, ул.”Княз Александър І Батенберг”№7, п.к. 340

тел.: 064/88-25-11  	факс : 064/803599
                                                    	        					     
ПОКАНА

На основание чл.45, ал.16 от Закона за здравното осигуряване (ЗЗО), Директорът на РЗОК гр.Плевен – Доц. д-р Пенка Стефанова д.м., открива процедура по набиране на документи за сключване на договори с лицата, вписани в регистъра по чл. 88, ал. 1 от ЗХУ, чиито търговски обекти са разкрити на територията на РЗОК-Плевен, за предоставяне на помощни средства, приспособления, съоръжения и медицински изделия, в това число изработване и ремонтни дейности, заплащани/доплащани от НЗОК. Заявление и документи се подават за всеки един от търговските обекти.
1. За сключване на договор, кандидатът трябва да отговаря на следните условия:
-	да е вписан в регистъра по чл. 88, ал. 1 от ЗХУ;
-	да няма публични задължения;
-	обектът, в който ще се извършва дейността да е включен в списъка с обектите, по отношение на които е издадена заповедта за вписване в регистъра по чл. 88, ал. 1 от ЗХУ, с посочен адрес, телефон, електронна поща и лице - отговорник на обекта;
-	да има осигурена техническа възможност за ползване на специализирания софтуер на НЗОК за дейностите по предоставяне, отчитане, контрол и заплащане на ПСПСМИ/ремонтни дейности;
-	да има осигурен персонален или професионален квалифициран електронен подпис (КЕП) на лицата, които ще работят със специализирания софтуер на НЗОК.

2. За сключване на договор, кандидатът подава до директора на РЗОК Плевен, Заявление по образец, (приложение №1), в което вписва данни за единния идентификационен код на търговеца от търговския регистър (ЕИК), 
Към заявлението се прилагат следните документи, на хартиен и електронен носител:
- документ за актуална регистрация по националното законодателство, издаден от компетентен орган на съответната друга държава на кандидата - само за дружествата, регистрирани в друга държава - членка на Европейския съюз, или в държава - страна по Споразумението за Европейското икономическо пространство;
- удостоверение за вписване в регистъра по чл. 88, ал. 1 от ЗХУ;
- декларация/декларации от лице, представляващо кандидата (приложение № 2) за:
а)	наличието на граждански договор за управление или трудов договор на отговорника на обекта; Попълва се приложение № 3 относно данни на персонала, работещ в търговския обект ;
б)	наличието на договор с ремонтна база, в случай, че лицето по чл. 88, ал. 1 не разполага със собствена такава;
   в)	осигурена техническа възможност за ползване на софтуера на НЗОК за дейностите по предоставяне, отчитане, заплащане и контрол на ПСПСМИ/ремонтни дейности;
   г) осигурен КЕП.
- декларация за наименование на лицето, което ще издава финансовоотчетни документи и адрес за кореспонденция (приложение № 4)- .
- декларация/декларации от лице, представляващо кандидата относно ПСПСМИ, за които са оторизирани (приложение № 8) Към декларацията се прилага извлечение от спецификацията – списък на хартиен и електронен носител.

3. Място и срок за получаване на образец от комплекта документи – гише №3, ет.III, в сградата на РЗОК Плевен до 16.30ч. на 24.06.2022 г. включително, или на сайта на НЗОК в рубриката „Лекарства, медицински изделия, храни и помощни средства“, подрубрика „ ПСПСМИ за хора с увреждания“ – папка „Документи за сключване на договор“. 
  4. Място и срок за подаването на документи – стая №301/деловодство/, ет.III, в сградата на РЗОК Плевен до 16.30ч. на 24.06.2022 г. включително.
5. Срок за разглеждане на документите – до 29.06.2022 г. и сключване на договори до 30.06.2022 г. Документите се разглеждат по реда на постъпването им и в посочения срок се сключва договор с кандидатите, които отговарят на общите условия и изисквания на НЗОК. Индивидуалните договори ще се подписват по график, обявен на видно място в сградата на РЗОК Плевен и на интернет страницата на НЗОК.
Длъжностни лица за контакти в РЗОК - Плевен:
Светла Георгиева Генчева – тел: 064 88 25 31
 Деница Георгиева Цолова- тел. 064 88 25 16

ДОЦ. Д-Р ПЕНКА СТЕФАНОВА, Д.М.:   /п/
Директор на РЗОК Плевен